JKW-KABUM-21-ZHA-001-015-wylie
phyugs lha bstod pa/ phyugs lha bstod pa bzhugs so/__na mo gu ru de ba d+hA ki nI yai/__rta phyugs kyi bres lha bstod par 'dod na/__so so'i ra ba'i gong du gsas mkhar brtsig__/de la shing rtsi dang bal tshon sogs kyis brgyan/__phyogs bzhir bsang dang phud mchod rgya cher 'du bya bgegs sbyong bsang khrus sogs rgyas par byung na legs/__ma byung yang rnams 'joms sme brtsegs sogs kyis bsngags pa'i khrus chab 'thor/__oM/__dag cing gtsang mar sbyar ba yi/__/bdud rtsi tshan gyi khrus chab la/__/gzungs sngags zab mos byin brlabs pa'i/__/sngags kyi chu yis khrus bgyi bas/__/gnas 'dir 'tshe ba'i gdon bgegs sbyang /__/grib dang mi gtsang phog pa sbyang /__/rta dang phyugs la 'go ba yi/__/lha srung rnams la khrus gsol bas/__/dme mnol grib dang mi gtsang kun/__/shel dkar phyis pa bzhin du dag__/gangs la nyi 'od phog pa bzhin/__/dag cing gsal 'tsher gzi brjid 'bar/__/bkra shis snang bas khyab gyur cig__/oM shud+d+he shud+d+he shwa d+ha na ye swA hA/__zhes brjod cing ra ba bskor la 'thor/__de nas bsang la chab bran/__kyai/__bsang gi rgyu byung gang nas byung /__/gnam las sbrang char thim bur 'bab/__/sa gzhi drod dang rlan gyis khyab/__/drod gsher 'dzoms pa'i rten 'brel las/__/bar du rtsi shing spos sman 'khrungs/__/ye shes bdud rtsi'i zil pa chags/__/mthong bas yid 'phrog bkrag mdangs che/__/dri tshor tsam gyis khams dang zhing /__/grib dang mi gtsang gdung ba sel/__/de 'dra'i shing mchog ya mtshan can/__/'bar ba me yi klong du bsreg__/dkar mngar zas sna'i phud dang sbyar/__/rin chen 'bru sman bcud dang ldan/__/sngags dang phyag rgyas byin brlabs pas/__/du ba'i phung po re re las/__/'dod yon rgya mtsho 'byung bar gyur/__na mas+sarba ta thA ga ta b+h+yo bi shwa sogs lan gsum phyag rgya dang bcas pa bya/__badz+ra s+pha ra Na khaM/__zhes rgyas par spel/__kyai/__rang bzhin chos dbyings ngang nyid las/__/'gags med gzugs kyi skur bzhengs pa/__/sangs rgyas chos dang dge 'dun dang /__/bla ma yi dam mkha' 'gro dang /__/chos skyong srung ma nor lha'i tshogs/__/thugs rje'i dbang gis gnas 'dir gshegs/__/bsang dang zhi ba'i mchod pa bzhes/__/gser skyems bdud rtsi'i phud kyis mchod/__/rta phyugs lhas mal 'di nyid la/__ye shes chen po'i byin chen phob/___/___!_
Debug data: